CELEX: C2006/022/36
Language: el
Date: 2006-01-28 00:00:00
Title: Υπόθεση T-409/05: Προσφυγή της A.S.TER. κατά Επιτροπής, ασκηθείσα στις  8 Νοεμβρίου 2005

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/19
            
         Προσφυγή της A.S.TER. κατά Επιτροπής, ασκηθείσα στις 8 Νοεμβρίου 2005
   (Υπόθεση T-409/05)
   (2006/C 22/36)
   Γλώσσα διαδικασίας: η ιταλική
   Διάδικοι
   
      Προσφεύγουσα: Εταιρία A.S.TER. S.p.A. (Γένουα Ιταλίας) (Εκπρόσωποι Lorenzo Acquarone και Daniela Anselmi, δικηγόροι)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   
               —
            
            
               η ακύρωση των προσβαλλομένων πράξεων και η δι' αυτής ικανοποίηση του δικαιώματος προσβάσεως και λήψεως πλήρους αντιγράφου της καταγγελίας και των συνημμένων της·
            
         
               —
            
            
               η καταδίκη της καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα της παρούσας προσφυγής, μετοχική εταιρία, το κεφάλαιο της οποίας κατέχει κατά πλειοψηφία ο δήμος Γένουας, ζητεί την ακύρωση της πράξεως με την οποία η καθής απέρριψε το αίτημά της περί προσβάσεως δυνάμει του άρθρου 7, παράγραφος 2, του κανονισμού (ΕΚ) 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (1), στην καταγγελία (και τα σχετικά συνημμένα) που υποβλήθηκαν στην Επιτροπή, στις 21 Φεβρουαρίου 2005 και οδήγησε στη διεξαγωγή έρευνας δυνάμενης να καταλήξει σε τυπική διαδικασία παραβάσεως εις βάρος της ιδίας της προσφεύγουσας.
   Η πρόσβαση απορρίφθηκε με το αιτιολογικό ότι η δημοσιοποίηση θα μπορούσε να έχει αρνητικές επιπτώσεις στη διεξαγωγή των ερευνών εκ μέρους της Επιτροπής.
   Προς στήριξη των λόγων της ακυρώσεως, η προσφεύγουσα επικαλείται παράβαση του άρθρου 4, παράγραφος 2, του προπαρατεθέντος κανονισμού 1049/2001, παραβίαση των αρχών της εκατέρωθεν ακροάσεως, της διαφανείας, της συνεργασίας και της συμμετοχής στη διαδικασία, καθώς και έλλειψη αιτιολογίας.
   Διευκρινίζεται συναφώς ότι δεν συντρέχει η προβληθείσα απαίτηση αποφυγής της δημοσιοποιήσεως των εγγράφων σχετικά με τη διαδικασία παραβάσεως προς αποφυγή παρεμποδίσεως των ερευνών, αλλά αντιθέτως είναι αναγκαίο για τις συγκεκριμένες έρευνες η διαδικασία να συνεχιστεί με τη μέγιστη δυνατή διαφάνεια και συνεργασία με σκοπό την υποβολή εκ μέρους του δήμου Γένουας και της προσφεύγουσας των αναγκαίων για τη συνέχιση των ερευνών στοιχείων.
   Εξάλλου, επειδή η προσφεύγουσα μετέχει στη διοικητική διαδικασία έναντι της καθής, η προσβαλλόμενη απόφαση αγνοεί την αρχή της εκατέρωθεν ακροάσεως.
   Η προσφεύγουσα προσθέτει ότι οι εξαιρέσεις από το δικαίωμα προσβάσεως πρέπει να ερμηνεύονται περιοριστικώς και υπό το φως της αρχής του δικαιώματος προς ενημέρωση και της αρχής της αναλογικότητας.
   
      (1)  EE L 145 της 31.5.2001, σ. 43.